CELEX: 32007R0185
Language: et
Date: 2007-02-20 00:00:00
Title: Komisjoni määrus (EÜ) nr 185/2007, 20. veebruar 2007 , millega muudetakse määruseid (EÜ) nr 809/2003 ja (EÜ) nr 810/2003 seoses Euroopa Parlamendi ja nõukogu määruse (EÜ) nr 1774/2002 kohaste komposteerimis- ja biogaasiettevõtteid hõlmavate üleminekumeetmete kehtivusaja pikendamisega (EMPs kohaldatav tekst )

1.3.2007   
            
            
               ET
            
            
               Euroopa Liidu Teataja
            
            
               L 63/4
            
         
      KOMISJONI MÄÄRUS (EÜ) nr 185/2007,
   20. veebruar 2007,
   millega muudetakse määruseid (EÜ) nr 809/2003 ja (EÜ) nr 810/2003 seoses Euroopa Parlamendi ja nõukogu määruse (EÜ) nr 1774/2002 kohaste komposteerimis- ja biogaasiettevõtteid hõlmavate üleminekumeetmete kehtivusaja pikendamisega
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 3. oktoobri 2002. aasta määrust (EÜ) nr 1774/2002, milles sätestatakse muuks otstarbeks kui inimtoiduks ettenähtud loomsete kõrvalsaaduste sanitaareeskirjad, (1) eriti selle artikli 32 lõiget 1,
   ning arvestades järgmist:
   
               (1)
            
            
               Määruses (EÜ) nr 1774/2002 on sätestatud muuks otstarbeks kui inimtoiduks ettenähtud loomsete kõrvalsaaduste sanitaareeskirjad. Pidades silmas kõnealuste eeskirjade rangust, on kehtestatud üleminekumeetmed.
            
         
               (2)
            
            
               Komisjoni 12. mai 2003. aasta määrusega (EÜ) nr 809/2003 Euroopa Parlamendi ja nõukogu määruse (EÜ) nr 1774/2002 alusel võetavate üleminekumeetmete kohta seoses komposteerimisettevõtetes kasutatava 3. kategooria materjali ja sõnnikuga (2) nähakse ette teatavad üleminekumeetmed, et võimaldada tööstusele kuni 31. detsembrini 2006 kohanemisaega ning komposteerimisettevõtetes kasutatava 3. kategooria materjali ja sõnniku alternatiivsete töötlemisstandardite väljatöötamist.
            
         
               (3)
            
            
               Komisjoni 12. mai 2003. aasta määrusega (EÜ) nr 810/2003, Euroopa Parlamendi ja nõukogu määruse (EÜ) nr 1774/2002 alusel võetavate üleminekumeetmete kohta seoses biogaasi ettevõtetes kasutatava 3. kategooria materjali ja sõnnikuga (3) nähakse ette teatavad üleminekumeetmed, et võimaldada kuni 31. detsembrini 2006 tööstusele kohanemisaega ning biogaasi ettevõtetes kasutatava 3. kategooria materjali ja sõnniku alternatiivsete töötlemisstandardite väljatöötamist.
            
         
               (4)
            
            
               7. septembril 2005 esitas Euroopa Toiduohutusamet (EFSA) arvamuse loomsete kõrvalsaaduste töötlemise alaste biogaasi- ja komposteerimisstandardite ohutuse ja bioloogiliste ohtude kohta.
            
         
               (5)
            
            
               Eespool nimetatud EFSA avamuse põhjal võeti 7. veebruaril 2006 vastu komisjoni määrus (EÜ) nr 208/2006, millega muudetakse Euroopa Parlamendi ja nõukogu määruse (EÜ) nr 1774/2002 VI ja VIII lisa seoses biogaasi ja komposteerimisettevõtete töötlemisstandarditega ja sõnniku suhtes kehtestatud nõuetega (4) ning sätestatakse alternatiivsete töötlemisstandardite valideerimisnõuded.
            
         
               (6)
            
            
               Määrustes (EÜ) nr 809/2003 ja (EÜ) nr 810/2003 sätestatud üleminekumeetmed ei piira asjaomaste ettevõtjate võimalusi kasutada määrusega (EÜ) nr 208/2006 kehtestatud valideerimismenetlust.
            
         
               (7)
            
            
               Kui valideerimine on edukalt läbi viidud, võivad liikmesriikide pädevad asutused alternatiivsed töötlemisstandardid kinnitada. Liikmesriikidel on valideerimismenetluse lõpetamiseks siiski vaja rohkem aega.
            
         
               (8)
            
            
               Lisaks sellele kasutatakse teatavates ELi piirkondades tavapäraselt mesofiilseid kääritusprotsesse. Eespool nimetatud EFSA arvamuses neid protsesse eraldi ei käsitleta, nende puhul ei pruugi siiski olla täidetud kõik alternatiivsete töötlemisstandardite valideerimisega seotud nõuded. Komisjon on seetõttu edastanud küsimuse EFSAle ning palunud toiduohutusameti arvamust mesofiilse kääritamisprotsessi ohutuse kohta. EFSA tegeleb praegu selle protsessi võimalike riskide hindamisega.
            
         
               (9)
            
            
               Kuni EFSA arvamuse saamiseni ja selleks et anda liikmesriikidele alternatiivsete protsesside valideerimiseks lisaaega, tuleks määrustes (EÜ) nr 809/2003 ja (EÜ) nr 810/2003 sätestatud üleminekumeetmete kehtivusaega pikendada, et liikmesriigid saaksid lubada oma ettevõtjatel jätkuvalt kohaldada komposteerimis- ja biogaasiettevõtetes kasutatava 3. kategooria materjali ja sõnniku töötlemisstandardite riiklikke eeskirju.
            
         
               (10)
            
            
               Seepärast tuleks määruseid (EÜ) nr 809/2003 ja (EÜ) nr 810/2003 vastavalt muuta.
            
         
               (11)
            
            
               Käesolevas määruses sätestatud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 809/2003 artikli 1 lõikes 1, artikli 3 lõikes 2 ja artiklis 4 asendatakse kuupäev “31. detsember 2006” kuupäevaga “30. juuni 2008”.
   Artikkel 2
   Määruse (EÜ) nr 810/2003 artikli 1 lõikes 1, artikli 3 lõikes 2 ja artiklis 4 asendatakse kuupäev “31. detsember 2006” kuupäevaga “30. juuni 2008”.
   Artikkel 3
   Käesolev määrus jõustub kolmandal päeval pärast Euroopa Liidu Teatajas avaldamist.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. veebruar 2007
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 273, 10.10.2002, lk 1. Määrust on viimati muudetud komisjoni määrusega (EÜ) nr 2007/2006 (ELT L 379, 28.12.2006, lk 98).
   
      (2)  ELT L 117, 13.5.2003, lk 10. Määrust on viimati muudetud määrusega (EÜ) nr 209/2006 (ELT L 36, 8.2.2006, lk 32).
   
      (3)  ELT L 117, 13.5.2003, lk 12. Määrust on viimati muudetud määrusega (EÜ) nr 209/2006.
   
      (4)  ELT L 36, 8.2.2006, lk 25.